**Osztatlan tanárképzés**

**I. A tanári záróvizsga törvényi háttere**

A 8/2013. (I.30.) EMMI rendelet 1. § a) - d) pontjában foglaltak szerint az osztatlan tanárképzésben a szakdolgozat kredit értéke – a szakterületi tanulmányok keretében – 8 kredit. Az 1. § a) pontja szerinti, két tanárszakon egyidejűleg folyó tanárképzésben egy szakdolgozatot kell benyújtani és a záróvizsga részeként megvédeni.

3. § (1) Az 1. § a) pontja szerinti osztatlan, kétszakos tanárképzésben a tanulmányokat a két tanárszakon egyszerre kell megkezdeni és befejezni. A záróvizsgára bocsátás feltétele mindkét tanárszakon a tanulmányok lezárása, beleértve a szakdolgozat elkészítését és az összefüggő egyéni iskolai gyakorlat teljesítését is.

**II. A záróvizsga célja és részei**

A záróvizsga az oklevél megszerzéséhez szükséges ismeretek, készségek és képességek ellenőrzése és értékelése, amelynek során a hallgatónak arról is tanúságot kell tennie, hogy a tanult ismereteket alkalmazni tudja.

Az osztatlan tanárképzésben a záróvizsga a következő részekből áll:

* + 1. a szakdolgozat és a portfolió elkészítése és megvédése;
		2. szóbeli tanári záróvizsga, melynek részei:
			1. a tanári mesterszak pedagógiai-pszichológiai egysége,
			2. a tanári mesterszak szakterületi (módszertani) egysége.

**III. A záróvizsga szervezésének és lebonyolításának alapelvei**

A vizsgák témaköreit a záróvizsgát 8 hónappal megelőzően közzé kell tenni.

A záróvizsgára a Neptun rendszeren keresztül a záróvizsga-időszak félévében a regisztrációs időszak végéig kell jelentkezni.

A tanári záróvizsgák megszervezésének koordinációs feladatait az Eszterházy Károly Egyetem hallgatói tekintetében az Eszterházy Károly Egyetem Pedagógusképző Központ végzi.

A záróvizsga II. pont szerinti A. és B. része külön kerül lebonyolításra, de ugyanazon bizottság előtt.

Nem bocsájtható záróvizsgára az a hallgató,

* aki nem jelentkezett záróvizsgára,
* akinek nincs abszolutóriuma,
* akinek díjtartozása, könyvtári vagy eszköztartozása van.

A záróvizsga bizottság összetétele:

Elnök: a neveléstudomány vagy a lélektan minősített oktatója,

Tagjai: a szakdiszciplínák, a szakmódszertanok képviselői,

Továbbá tag lehet:

 a külső bázisiskolák mentortanárainak képviselője

a jelölt témavezetője és

a bíráló.

A szóbeli tanári záróvizsgán a hallgató vizsgarészekhez kapcsolódó témakörökből tételt húz, amelyek kidolgozására legalább 20 perc felkészülési idő áll rendelkezésre. A felkészüléshez a hallgató a Záróvizsga bizottság jegyzőkönyvvezetőjétől átvett és az egyetem fejbélyegzőjével ellátott papírt használhat fel, amelyet a záróvizsga befejeztével a ZVB jegyzőkönyvvezetőjének kell átadnia.

Az angol nyelv és kultúra tanára, valamint a német nyelv és kultúra tanárszakon tanulmányokat folytató hallgatóknak a záróvizsgán olyan mértékben kell az idegen nyelvet használniuk, mint a szakjukhoz tartozó egyéb vizsgákon.

**IV. A tanári záróvizsga eredményének számítása**

A tanári záróvizsga érdemjegyét az alábbi osztályzatok határozzák meg:

* + 1. a tanári szakdolgozat javasolt érdemjegye,
		2. a tanári szakdolgozat/portfólió bemutatásakor és védésekor kapott érdemjegyek,
		3. a tanári záróvizsgán elhangzott szóbeli feleletek érdemjegyei,
		4. a gyakorlóiskolában végzett tanítási gyakorlatok érdemjegyei,
		5. a zárótanítások érdemjegyei,
		6. az utolsó évben végzett összefüggő gyakorlat érdemjegye.

A szakdolgozatot/portfóliót, valamint a szóbeli vizsgákat a záróvizsga bizottság tagjai öt fokozatú osztályzattal értékelik, majd zárt tanácskozás keretében szavazással állapítják meg a szakdolgozat/ portfólió és a szóbeli vizsgák végosztályzatát. Szavazategyenlőség esetén a ZVB elnök szavazata dönt.

A hallgató beleegyezésével a záróvizsga eredményét a bizottság elnöke nyilvánosan hirdeti ki.

**V. Sikertelen tanári záróvizsga pótlása**

Amennyiben a szakdolgozat/portfólió, vagy a szóbeli vizsgák bármelyikének eredménye elégtelen, akkor a záróvizsga eredménye elégtelen és azt meg kell ismételni. Sikeres szakdolgozat/portfólió védés és elégtelen szóbeli záróvizsga eredmény esetén a szakdolgozatra/portfólióra kapott érdemjegy a következő záróvizsga eredménybe legfeljebb két évig beszámít. A két naptári év letelte után, amennyiben a (volt)hallgató a záróvizsgát nem tette le, a hallgatónak új szakdolgozatot/porfóliót kell készítenie, vagy a meglévőt aktualizálnia. Sikertelen szakdolgozat védés esetén a hallgatónak új szakdolgozatot kell készítenie.

Újabb záróvizsgára, tanári záróvizsgára a következő záróvizsga-időszakban a sikertelen részvizsga javításával kerülhet sor.

Az abszolutóriumukat 2012 szeptembere után megszerzett hallgatók esetében a jogviszony megszűnését követő ötödik év eltelte után záróvizsga nem tehető.

**Rövidciklusú mestertanár szak**

**I. A záróvizsga célja és részei**

A záróvizsga az oklevél megszerzéséhez szükséges ismeretek, készségek és képességek ellenőrzése és értékelése, amelynek során a hallgatónak arról is tanúságot kell tennie, hogy a tanult ismereteket alkalmazni tudja.

A rövidciklusú mestertanárképzésben a záróvizsga a következő részekből áll:

* + 1. a portfolió elkészítése és megvédése;
		2. szóbeli tanári záróvizsga - a tanári mesterszak szakterületi (módszertani) illetve diszciplináris mester végzettségre épülő kétféléves képzés esetében pedagógiai-pszichológiai egysége

**II. A záróvizsga szervezésének és lebonyolításának alapelvei**

A vizsgák témaköreit a záróvizsgát 8 hónappal megelőzően közzé kell tenni.

A záróvizsgára a Neptun rendszeren keresztül a záróvizsga-időszak félévében a regisztrációs időszak végéig be kell jelentkezni.

A tanári záróvizsgák megszervezésének koordinációs feladatait az Eszterházy Károly Egyetem illetékes tanszéke végzi.

A záróvizsga egynapon kerül lebonyolításra.

Nem bocsájtható záróvizsgára az a hallgató,

* aki nem jelentkezett záróvizsgára,
* akinek nincs abszolutóriuma,
* akinek díjtartozása, könyvtári vagy eszköztartozása van.

A záróvizsga bizottság összetétele:

Elnök: az egyetem (az adott szak) egyetemi/főiskolai tanára vagy docense.

Tagjai: a szakdiszciplínák, a szakmódszertan képviselői,

Továbbá tag lehet:

 a külső bázisiskolák mentortanárainak képviselője.

A szóbeli tanári záróvizsgán a hallgató vizsgarészekhez kapcsolódó témakörökből tételt húz, amelyek kidolgozására legalább 20 perc felkészülési idő áll rendelkezésre. A felkészüléshez a hallgató a Záróvizsga bizottság jegyzőkönyvvezetőjétől átvett és az egyetem fejbélyegzőjével ellátott papírt használhat fel, amelyet a záróvizsga befejeztével a ZVB jegyzőkönyvvezetőjének kell átadnia.

Az angol nyelv és kultúra tanára, valamint a német nyelv és kultúra tanárszakon tanulmányokat folytató hallgatóknak a záróvizsgán olyan mértékben kell az idegen nyelvet használniuk, minta szakjukhoz tartozó egyéb vizsgákon.

**III. A tanári záróvizsga eredményének számítása**

A tanári záróvizsga érdemjegyét az alábbi osztályzatok határozzák meg:

* + 1. a tanári szakdolgozat javasolt érdemjegye,
		2. a tanári portfólió bemutatásakor és védésekor kapott érdemjegy,
		3. a tanári záróvizsgán elhangzott szóbeli felelet érdemjegye,
		4. a gyakorlóiskolában végzett tanítási gyakorlat érdemjegye,
		5. a zárótanítás érdemjegye,
		6. az utolsó évben végzett összefüggő gyakorlat érdemjegye.

A portfóliót, valamint a szóbeli vizsgá~~ka~~t a záróvizsga bizottság tagjai öt fokozatú osztályzattal értékelik, majd zárt tanácskozás keretében szavazással állapítják meg a portfólió és a szóbeli vizsg~~ák~~ a végosztályzatát. Szavazategyenlőség esetén a ZVB elnök szavazata dönt.

A hallgató beleegyezésével a záróvizsga eredményét a bizottság elnöke nyilvánosan hirdeti ki.

**IV. Sikertelen tanári záróvizsga pótlása**

Amennyiben a portfólió bemutatás és védés, vagy a szóbeli vizsg~~ák~~ a bármelyikének eredménye elégtelen, akkor a záróvizsga eredménye elégtelen és azt meg kell ismételni. Sikeres portfólió védés és elégtelen szóbeli záróvizsga eredmény esetén a portfólióra kapott érdemjegy a következő záróvizsga eredménybe legfeljebb két évig beszámít. A két naptári év letelte után, amennyiben a (volt)hallgató a záróvizsgát nem tette le, a hallgatónak új portfóliót kell készítenie, vagy a meglévőt aktualizálnia. Sikertelen portfólió védés esetén a hallgatónak új portfóliót kell készítenie.

Újabb záróvizsga, tanári záróvizsga a következő záróvizsga-időszakban a sikertelen részvizsga javításával történhet.

Az abszolutóriumukat 2012 szeptembere után megszerzett hallgatók esetében a jogviszony megszűnését követő ötödik év eltelte után záróvizsga nem tehető.